ORDENANZA REGULADORA DO SERVIZO DE TAXI DO CONCELLO DE NIGRÁN
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 18/03/2015)

Tendo en conta que a Ordenanza foi aprobada inicialmente por acordo plenario de 18 de decembro de 2014 e que foi sometida a información pública no Boletín oficial da provincia do 14 de xaneiro de 2015, sen que se presentasen alegacións; e visto o acordo do Pleno de 26 de febreiro de 2015, sobre a supresión da Disposición Transitoria, procédese á publicación do texto íntegro da mesma a efectos da súa entrada en vigor, de conformidade co previsto no art.70.2 da Lei 7/1985, de 2 de abril, Reguladora das Bases do Réxime Local, e concordantes. O acordo de aprobación pon fin á vía administrativa polo que contra o mesmo cabe interpoñer recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses a contar desde esta publicación, sen prexuízo de que se poida exercitar, no seu caso, calquera outro recurso procedente. Esta ordenanza ampárase no establecido na Lei 7/85, do 2 de abril, de bases de réxime local (arts.25.2-g e 4.1-a, e concordantes) en relación coas previsións da Lei 4/2013, do 30 de maio, de transporte público de persoas en vehículos de turismo de Galicia. Ten como fin a regulación do servizo de taxi que se presta no termo municipal de Nigrán de acordo cos principios de responsabilidade pública, universalidade, accesibilidade e continuidade, pretendendo ao mesmo tempo a calidade na prestación e o respecto dos dereitos das persoas usuarias, así como a incorporación dos avances técnicos correspondentes. A presente ordenanza ten por obxecto regular os servizos urbanos de taxis que conten con licenzas expedidas polo Concello de Nigrán, tal e como os define a normativa vixente. Para a prestación do servizo de taxi requírese a obtención da licenza municipal e autorización interurbana de taxi. Serán os contemplados na normativa da Comunidade Autónoma relativa ao transporte público de persoas en vehículos de turismo de Galicia O número máximo de licenzas que pode outorgar o Concello e o límite das que pode dispoñer un mesmo titular serán os previstos na normativa xeral aplicable. Corresponde ao Concello de Nigrán o outorgamento das licenzas de taxi e ao órgano competente da Xunta de Galicia en materia de transporte a concesión da autorización interurbana. O outorgamento de novas licenzas de taxi requirirá a tramitación prevista na normativa correspondente e realizarase mediante concurso público, de acordo co establecido na lexislación vixente. As licenzas de taxi serán transmisibles na forma e cos requisitos previstos nas disposicións aplicables. No suposto de falecemento da persoa titular, os dereitos e obrigas dos herdeiros serán os previstos na normativa reguladora deste tipo de transporte. As licenzas de taxi figurarán inscritas no correspondente rexistro de títulos habilitantes, que terá o contido previsto nas normas de aplicación. As licenzas de taxi poderán ser suspendidas temporalmente nos termos establecidos nas correspondentes disposicións. Autorizada a suspensión polo Concello, o titular debera retirar do vehículo os distintivos que o identifican como taxi asi como o taxímetro, e facer entrega no concello da licenza de taxi e da documentación administrativa que identifica ao condutor. As licenzas de taxi extínguense por algunha das causas previstas na lexislación aplicable, logo de instrución do expediente establecido. Cada licenza de taxi terá adscrito un vehículo clasificado como turismo de acordo coa normativa de aplicación. Os vehículos deberán ter as características esixidas polas disposicións aplicables, e como mínimo: 1. Contarán cun espazo dedicado a maleteiro totalmente independente e diferenciado do habitáculo destinado á pasaxe, suficiente para transportar a equipaxe deste, cunha capacidade mínima de 500 cc.2. Carrocería pechada.3. As dimensións mínimas e as características do habitáculo interior do vehículo e dos asentos serán as precisas para proporcionar ao usuario e ao condutor a seguridade e comodidade propias deste tipo de servizo.4. A tapizaría será de cores e deseño discreto, uniforme en todos os asentos, sen coloracións vivas, nin motivos engadidos, debendo ser dun material de doada limpeza.5. O piso irá recuberto dun material no que non se esvare e que sexa doado de limpar.6. Estarán provistos de repousacabezas en todas as prazas.7. Xanelas provistas de lúas transparentes en todas as portas e na parte posterior do vehículo, de modo que se consiga a maior visibilidade, luminosidade e ventilación posibles. As situadas nas portas deben poder accionarse á vontade do usuario.8. Iluminación eléctrica interior que permita en horas nocturnas a perfecta visibilidade do cadro de mandos, do taxímetro e de todos os elementos de control do vehículo, e que proporcione iluminación abondo do habitáculo para facilitar o cambio de moeda.9. Dotación de extintor de incendios.10. Dotación de catro portas, como mínimo, para o acceso de ocupantes que deben poder accionarse por vontade do usuario, á excepción da do condutor.11. Modulo luminoso exterior que sinale claramente a dispoñibilidade do vehículo e a tarifa de aplicación.12. Poderán levar mamparas de seguridade, sempre que sexan homologadas e autorizadas polos organismos competentes.13. Poderán contar con sistemas de comunicación ou cámaras por motivos de seguridade, debidamente homologados, sempre que cumpran a normativa aplicable, e especialmente en materia de seguridade e protección de datos.14. Os vehículos non poderán permanecer en servizo por un tempo superior a 10 anos, quedando automaticamente suspendida a eficacia da licenza, en tanto non se solicite a adscrición dun novo vehículo. Non obstante, e a solicitude do titular, á vista do estado do vehículo poderá autorizarse unha prórroga por un máximo de dous anos, prazo durante o cal debera adscribir un novo vehículo á licenza. Os vehículos que presten os servizos de taxi deben estar equipados cun aparato taxímetro con impresora de factura debidamente precintado, homologado e verificado de acordo coas normas establecidas polo órgano competente en materia de metroloxía, co fin de determinar o prezo de cada servizo. O taxímetro estará situado no terzo central da parte dianteira da carrocería e estará iluminado cando estivese en funcionamento, de forma que en todo momento resulte clara, visible e cómoda para os viaxeiros a lectura dos valores que teñen que ser exhibidos.1. Con carácter xeral, os vehículos afectos ás licenzas de taxi dispoñerán dunha capacidade mínima de cinco e máxima de sete prazas incluída a persoa condutora.2. Non obstante poderán autorizarse vehículos de ata nove prazas, de darse as circunstancias previstas na lexislación aplicable. Requírese a autorización do Concello para substituír o vehículo afecto á licenza por outro. O novo vehículo deberá ser máis novo que o substituído, e cumprirá os requisitos esixibles.1. Os vehículos cualificados como accesibles ou adaptados cumprirán as condicións e requisitos establecidos no Real Decreto 1544/2007, do 23 de novembro, polo que se regulan as condicións básicas de accesibilidade e non discriminación para o acceso e utilización dos modos de transporte para persoas usuarias con mobilidade reducida, ou norma que o substitúa.2. Estes taxis prestarán servizo de forma prioritaria ás persoas con mobilidade reducida, pero, en caso de estar libres destes servizos, estarán en igualdade cos demais taxis non adaptados para dar servizo a calquera cidadán sen discapacidade.1. Os vehículos destinados ao servizo de taxi serán de cor branca, sempre a partir da renovación de vehículos unha vez entrada a ordenanza en vigor, e levarán o escudo do Concello de Nigrán, dun tamaño de 15 centímetros de alto por 9,20 de ancho, colocado no centro das portas dianteiras. A palabra TAXI, xunto co número da licenza municipal en cor negra, cuns caracteres de 5 centímetros de altura, irán colocados na zona dereita superior do pano das portas dianteiras e na parte inferior dereita do parabrisas traseiro, debendo ser visibles desde o exterior. Para tales distintivos poderán utilizarse adhesivos permanentes, pero non placas magnéticas ou imantadas.2. No interior do vehículo, en sitio visible para os viaxeiros, colocaranse os adhesivos coas tarifas vixentes, así como unha placa co número da licenza municipal, o número de prazas e a matrícula do vehículo.1. O Concello poderá autorizar aos titulares das licenzas de taxi, a contratación e colocación de anuncios publicitarios comerciais no exterior dos vehículos sempre que conserven a súa estética e non impidan a súa visibilidade.2. Para os anuncios publicitarios comerciais, os titulares de licenza deberán solicitar a correspondente autorización, a cal se concederá de forma individualizada para cada licenza municipal.3. As autorizacións ás que se refire o presente artigo, outorgaranse con suxeición á lexislación vixente en materia de tráfico e seguridade vial e á normativa xeral de publicidade. En todo caso prohíbese toda publicidade sexista ou que atente contra os dereitos das persoas.1. Para exercer a actividade de condutor de vehículos de taxi requirirase dispoñer do permiso de condución esixido na lexislación vixente e contar coa correspondente capacitación profesional que se estableza nas disposicións aplicables. Cada licenza de taxi non poderá ter adscritas máis de dúas persoas condutoras, incluída a persoa titular.2. As persoas titulares de licenzas de taxi terán plena e exclusiva dedicación á actividade de taxi. Os titulares das licenzas poderán contratar persoas condutoras asalariadas para unha mellor explotación daquelas, sendo a relación entre eles de carácter laboral. A contratación de condutores asalariados queda sometida ás condicións seguintes: a) a persoa condutora deberá posuír o correspondente título de condución e dispoñer da capacitación profesional requirida. b) o contrato será a xornada completa e con dedicación exclusiva. c) as que se dispoñan regulamentariamente. A persoa que conduza o taxi portará a documentación administrativa que o acredite como condutor do vehículo correspondente Corresponde ao Concello, á petición do titular da licenza de taxi, a expedición da documentación á que se refire o artigo anterior, referida tanto ao propio titular coma aos seus condutores asalariados, debendo acreditar o cumprimento dos requisitos necesarios en cada caso e responsabilizándose de pedir a súa actualización cando cambien as circunstancias. A documentación identificativa de condutor de taxi deberá ser devolta ao Concello polo titular da licenza ou, se é o caso, polos seus herdeiros, no prazo máximo dun mes desde que desaparezan as circunstancias que permitiron a súa expedición. Serán as previstas nas disposicións aplicables, incluída a presente Ordenanza As persoas que adquiran a titularidade dunha licenza de taxi deberán iniciar a prestación do servizo no prazo máximo dun mes, contado dende a data de notificación da autorización. O Concello ostenta a potestade de ordenar o servizo, co fin de garantir en todo momento a súa prestación coas debidas condicións de calidade, extensión, así como a satisfacción das necesidades dos usuarios e da mobilidade urbana en xeral. En exercicio de tal potestade poderá: — Establecer o réxime de horarios, calendario, descansos, interrupcións da prestación do servizo e vacacións das persoas titulares das licenzas e condutoras, logo da audiencia ás asociacións do sector e ao Consello Galego do transporte. — Emitir as disposicións que, de acordo coa lexislación vixente, considere oportunas para que se garanta a existencia de vehículos adaptados para transportar as persoas usuarias con mobilidade reducida e en cadeira de rodas. — Sinalar os lugares de parada nos que os taxis poidan estacionar á espera de pasaxeiros e pasaxeiras, tendo en conta para a súa localización o acceso das persoas con mobilidade reducida. Para a localización, modificación ou supresión de paradas de taxi darase audiencia ás asociacións profesionais representativas do sector e ás de persoas consumidoras e usuarias.1. A concertación do servizo de taxi efectuarase a petición da persoa usuaria en calquera das formas previstas na lexislación aplicable.2. A persoa condutora pode denegar a prestación do servizo cando sexa solicitado para finalidades que se presuman racionalmente como ilícitas ou cando concorran circunstancias especiais de risco para a seguridade ou a integridade física das persoas ou do vehículo, e concretamente cando: — Sexa requirido por persoas perseguidas pola Policía. — Sexa solicitado para transportar un número de persoas superior ao das prazas autorizadas para o vehículo. — Calquera dos viaxeiros se atope en estado de manifesta embriaguez ou intoxicación por estupefacientes, agás nos casos de perigo grave ou inminente para a súa vida ou integridade física. — O atavío dos viaxeiros ou a natureza e carácter dos vultos, equipaxes ou animais de que sexan portadores, poidan deteriorar ou causar danos no interior do vehículo. — Cando sexa requirido para prestar o servizo por vías intransitables que ofrezan perigo para a seguridade e integridade tanto dos ocupantes e do condutor, coma do vehículo.3. Cando os taxis non estean ocupados por pasaxeiros, deberán estar circulando ou situados nas paradas sinaladas ao efecto, a non ser que deban de estacionar noutros lugares seguindo instrucións do usuario, ou por outras necesidades xustificadas, sempre que o lugar de estacionamento estea autorizado. Cando os condutores de taxis que circulen en situación de libre sexan requiridos por varias persoas ao mesmo tempo para a prestación dun servizo, cumprirán ás seguintes normas de preferencia: a) persoas que se atopen na beirarrúa correspondente ao sentido de circulación do vehículo. b) doentes, impedidos e anciáns. c) persoas acompañadas de nenos e mulleres embarazadas. Nas paradas a preferencia virá determinada pola orde de chegada dos usuarios e por orde de estacionamento. Non poderá pararse un taxi nas proximidades das paradas cando nas mesmas houbese taxis libres o usuarios esperando, con excepción das persoas de mobilidade reducida.1. O servizo considerarase iniciado no momento e lugar de recollida do usuario, debendo entrar o aparato taxímetro en funcionamento no momento en que o vehículo inicie a marcha, despois de que o usuario indique o punto de destino.2. Cando se trate dun servizo contratado por calquera medio telemático, considerarase iniciado no lugar de partida do vehículo. O cadro tarifario considerará unha contía máxima pola utilización deste modo de contratación. O aparato taxímetro iniciará o servizo coa tarifa de “inicio da viaxe” que corresponda, interrompéndose a continuidade do contador cando chegue á contía máxima establecida. No momento no que o viaxeiro e a súa equipaxe se encontren debidamente instalados e se indicase o punto de destino o taxímetro deberá continuar o cómputo no punto onde o tivese interrompido.3. Ao inicio do servizo o condutor procederá a quitar a indicación de “libre”. 4. A continuidade do contador interromperase definitivamente ao finalizar o recorrido, ou provisionalmente, ademais do suposto considerado no apartado anterior, durante as paradas provocadas por accidente, avaría, cambio de moeda ou outros motivos non imputables ao usuario. Nestes casos, unha vez resolto o incidente, o taxímetro deberá continuar o cómputo no punto onde o tivese interrompido.5. Cando os viaxeiros abandonen transitoriamente o taxi e os condutores deban esperar ao regreso daqueles, poderán solicitar, a título de garantía e contra recibo, o importe do percorrido efectuado, máis media hora de espera, transcorrida a cal poderán considerarse desvinculados do servizo.6. A toma de carburante só poderá realizarse estando libre o vehículo, salvo autorización expresa do viaxeiro, en cuxo caso se interromperá a continuidade do contador.7. Se o condutor esquecese poñer en marcha o taxímetro, será do seu cargo o importe do servizo ata o momento de advertir a falta, con exclusión do importe mínimo previsto na tarifa. Durante a prestación do servizo os condutores deberán ir provistos da seguinte documentación: a) Licenza municipal de taxi. b) Permiso de condución da clase correspondente. c) A documentación administrativa que o acredite como condutor. d) Permiso de circulación do vehículo. e) Tarxeta de ITV en vigor. f) Póliza do seguro de responsabilidade civil derivada do uso e circulación de vehículos de motor de subscrición obrigatoria e xustificante do pagamento da prima do período de seguro en curso. g) Un exemplar desta ordenanza e o cadro de tarifas aplicable ao servizo. h) Plano rueiro do municipio. i) Boletín de identificación e control metrolóxico do aparato taxímetro. j) Libro de reclamacións. De conformidade co previsto na lexislación aplicable, as persoas usuarias do servizo de taxi teñen os seguintes dereitos: a) A acceder ao servizo en condicións de igualdade. Os condutores e condutoras que prestan o servizo deberán proporcionar a súa axuda ás persoas con mobilidade reducida, así como a aquelas que vaian acompañadas de nenos e nenas, ou ás mulleres xestantes, debendo cargar e descargar a súa equipaxe. b) A identificar a persoa condutora e recibir unha atención correcta de quen presta o servizo. c) Á prestación do servizo con vehículos que dispoñan das condicións óptimas, no interior e exterior, en canto a hixiene, limpeza, comodidade e estado de conservación. d) A subir e baixar do vehículo en lugares onde quede suficientemente garantida a seguridade das persoas. e) A seleccionar o percorrido que consideren máis axeitado para a prestación do servizo. No suposto de que non exercitasen o referido dereito, sempre debe realizarse seguindo o itinerario previsiblemente máis curto, tendo en conta tanto a distancia a percorrer coma o tempo considerado de duración do servizo, segundo as condicións de saturación da circulación. f) A obter información sobre o número de licenza de taxi ou autorización interurbana de taxi e as tarifas aplicables aos servizos. g) A poder ir acompañada dun can guía no caso das persoas cegas ou con discapacidade visual. h) A transportar equipaxes de conformidade coas condicións que regulamentariamente se establezan. i) A que se facilite á persoa usuaria o cambio de moeda ata a cantidade que regulamentariamente se estableza. j) A recibir un documento xustificativo da prestación do servizo no que conste o prezo, orixe e destino do servizo, o número de licenza de taxi do vehículo que atendeu o servizo, a identificación da persoa titular e da persoa condutora e, a petición da persoa usuaria, o itinerario recorrido. k) A formular as reclamacións que consideraran oportunas en relación coa prestación do servizo, debendo facilitar o condutor ou condutora, á petición da persoa usuaria, follas de reclamacións. l) Cantos outros se establezan legal ou regulamentariamente. As persoas usuarias do servizo de taxi haberán de cumprir as normas de utilización que se establezan regulamentariamente, tendo, en todo caso, os seguintes deberes: a) Adoptar un comportamento respectuoso durante a prestación do servizo, sen interferir na condución do vehículo e sen que poida implicar perigo para as persoas e os bens. b) Pagar o prezo da prestación do servizo de acordo co réxime de tarifas establecido. c) Non manipular, destruír ou deteriorar ningún elemento do vehículo durante o servizo. d) Absterse de fumar, beber alcohol ou consumir calquera tipo de substancia estupefaciente no interior do vehículo. e) Respectar as instrucións da persoa condutora en relación coa prestación do servizo en condicións de seguridade. f) Cumprimento de normas de utilización que se establezan regulamentariamente. Os condutores dos vehículos de taxi están obrigados a: a) Entregar ao viaxeiro un recibo do pago servizo. b) Axudar a subir e baixar do vehículo aos viaxeiros que o necesiten por razóns de idade, minusvalías ou estado de saúde. c) Recoller a equipaxe do viaxeiro, colocala no maleteiro e entregarlla á finalización do servizo, en todo caso ao pé do vehículo. d) Coidar o seu aspecto persoal e vestir axeitadamente durante a prestación do servizo, quedando prohibida a utilización de pezas e calzado de baño, así como os pantalóns curtos, e as camisetas sen mangas. e) Subir ou baixar o volume da radio e doutros aparatos de imaxe e son que puidesen estar instalados no vehículo ou apagar estes se o viaxeiro o solicita. f) Permitir a apertura ou peche das ventás dianteiras ou traseiras. g) Respectar a elección do usuario sobre o uso do aire acondicionado ou climatización, sempre que a temperatura solicitada non sexa inferior a 18º nin superior a 25º, salvo que condutor e usuario estean de acordo noutra inferior ou superior. h) Observar un comportamento correcto con cantas persoas soliciten o seu servizo. i) Respectar as normas de contratación do servizo de taxi. j) Facilitar aos pasaxeiros que o soliciten o Libro de reclamacións. k) Revisar o interior do vehículo ao finalizar cada servizo para comprobar se o usuario esqueceu algunha das súas pertenzas. Neste caso, e se non poden devolvelas no acto, deberán depositalas na oficina da Policía Local.1. Os condutores dos vehículos ao servizo de taxi están obrigados a facilitar ao usuario cambio de moeda ata a cantidade de 20 euros, salvo que regulamentariamente se dispoña outra cousa.2. En caso de que o condutor teña que abandonar o vehículo para obter moeda fraccionaria en contía inferior á establecida, deberá interromper provisionalmente o funcionamento do taxímetro.3. No suposto de que o usuario vaia pagar o servizo cunha cantidade que supoña devolver un cambio superior ao sinalado, deberá advertilo ao condutor antes de iniciar o servizo e, en caso de non o facer, será obriga do devandito usuario facerse co cambio e durante o tempo investido manterase funcionando o taxímetro.1. A prestación do servizo de taxi está suxeita a un réxime de tarifas obrigatorias, que haberán de garantir a cobertura do custo real do servizo en condicións normais de produtividade e organización, e permitirán unha axeitada amortización e un razoable beneficio industrial.2. As tarifas poderán ser revisadas periodicamente ou, de xeito excepcional, cando se producise unha variación nos custos que altere significativamente o equilibrio económico da actividade.3. O Concello aprobará, de acordo coa lexislación vixente, as tarifas de aplicación aos servizos urbanos de taxi.1. As funcións de vixilancia e inspección dos servizos de taxi corresponderán á Policía Local do Concello, sen prexuízo das competencias doutras Administracións Públicas en materia de inspección. A devandita función exercerase de oficio, mediando ou non denuncia previa, tendo como finalidade garantir a adecuación da actividade de taxi ao establecido pola presente ordenanza e demais normativa de aplicación.2. Os feitos constatados nas actas que se levanten no exercicio da función inspectora gozan de presunción de veracidade e terán valor probatorio, sen prexuízo das probas que en defensa dos respectivos dereitos ou intereses puidesen sinalar ou achegar as persoas interesadas. Serán previstas na lexislación aplicable.1. Son infraccións as accións e omisións que contraveñan as obrigas establecidas pola Lei 4/2013, do 30 de maio, e demais de aplicación, a título de dolo, culpa ou simple inobservancia.2. De conformidade co previsto na Lei 4/2013, do 30 de maio, as infraccións clasifícanse como moi graves, graves e leves. De conformidade co previsto na Lei 4/2013, do 30 de maio, as infraccións leves sancionaranse con multa de ata 400 euros; as graves, con multa dende 401 ata 2.000 euros; e as moi graves, con multa dende 2.001 ata 6.000 euros e a posibilidade de declarar a caducidade do título administrativo habilitante. O procedemento para a imposición de sancións será o establecido na Lei 30/1992, do 26 de novembro, de réxime xurídico das administracións públicas e do procedemento administrativo común, no regulamento do procedemento para o exercicio da potestade sancionadora, aprobado por Real Decreto 1398/1993, do 4 de agosto, e normas concordantes. Tamén se terán en conta as previsións da Lei 4/2013, do 30 de maio. As infraccións e as sancións serán obxecto de anotación no rexistro de títulos habilitantes. Estarase ao disposto na Lei 4/2013, do 30 de maio. A presente ordenanza entrará en vigor unha vez publicado o seu texto íntegro no Boletín Oficial da Provincia e transcorrido o prazo establecido no artigo 65.2 da Lei 7/1985, de 2 de abril, reguladora das bases do réxime local Nigrán, 5 de marzo de 2015.—O Alcalde, Alberto Valverde Pérez.